**Активности тима у току школске 2015/2016. године**

**Општински турнир основних школа у стоном тенису**

Турнир основних школа у стоном тенису је одржан  5.10.2016.  у стонотениској дворани на СПЕНСУ. Укупно је учествовало 16 екипа. Екипа наше школе је освојила у коначном пласману пето место.
Резултати:
ОШ „Марија Трандафил“ – ОШ „Мирослав Антић“ 2:0 (1/8 финала)

ОШ „Марија Трандафил“ – ОШ „Јожеф Атила“ 0:2 (1/4 финала)

**Дечја недеља**

Од 5.10. до 9.10. разним активностима је у нашој школи обележена Дечија недеља. Уторак је био посвећен спорту, те су тада организовани турнири у фудбалу, за дечаке, док су се девојчице такмичиле у игри између две ватре.

**Општинско такмичење у фудбалу**
Дана 20.10.2015. г. у Кисачу је одржано општинско такмичење у фудбалу. У конкуренцији пет школа наша школа „Марија Трандафил“ је освојила четврто место.

**Дан школе**

Приредба поводом Дана школе је одржана 27.10.2015. године.

Приредбу је организовао Тим за спортске и културне активности, а наши гости су имали прилику да погледају представу под називом „И девојчице играју фудбал“  ауторке Ђурђе Хорват. Тематика овог драмског комада је поучна и актуелна јер се бави проблемом родне равноправности.

Ученици од првог до осмог разреда су заједно припремали овај драмски комад, чиме су доказали да године не представљају проблем у заједничком раду и комуникацији. Ученици четвртог и осмог разреда, који су уједно и чланови драмске секције, нашли су се у улогама фудбалера и фудбалерки, ритмичка секција првог и другог разреда је покренула публику својом завршном тачком, док су талентовани хористи и музичари од другог до осмог разреда имали улогу музичк0-вокалне пратње. Ученици који похађају наставу из предмета Цртање, сликање и вајање су заједно са својом наставницом украсили школу и осмислили сценографију.

**Општинско такмичење у одбојци**

Општинско првенство у одбојци за девојчице узраста VII, VIII разред ове године је бројало 25 школа, распоређених у 5 група по 5 школа.
Школа „Марија Трандафил“ је била у групи 5, заједно са школама: „Ђорђе Натошевић“, „Петефи Шандор“, „Васа Стајић“ и „Светозар М. Тоза“. Домаћин наше групе је била ОШ „Ђорђе Натошевић“. Турнир се одиграо 19.11.2015. са почетком у 13:00, а наша школа је заузела 2. место.

**Општинско и окружно такмичење основних школа у пливању**

Општинско и окружно такмичење основних школа у пливању одржано је у четвртак 12.11.2015. г. на безенима на СПЕНСУ. Учествовале су бројне школе из разних места и градова на подручју покрајине. Наша школа је направила бољи резултат него прошле године. Имали смо три такмичара у две дисциплине. Освојили смо шесто место у дисциплини прсно, девето место у дисциплини делфин и четрнаесто место у дисциплини делфин.

**Новогодишња приредба**

Новогодишња приредба је одржана 23.12.2015. године. Ученици нижих разреда су припремили интересантан драмски комад после чега су подељени пакетићи.

**Дан Светог Саве**

27.1.2016. године је организована приредба поводом Дана Светог Саве. У реализацији приредбе су учествовале драмско-рецитаторска секција виших разреда, драмска секција нижих разреда, ритмичка секција нижих разреда, као и хор и оркестар. Пре представе, у друштву бројних гостију, пресечен је славски колач, после чега су ученици показали шта су припремили у част Светом Сави.